Komisjoni määrus (EÜ) nr 267/95,

9. veebruar 1995,

millega muudetakse määrust (EMÜ) nr 1756/93 piima ja piimatoodete põllumajandusliku ümberarvestuskursi rakendusjuhtude kehtestamise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvese nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ja ümberarvestuskursside kohta, [1] viimati muudetud määrusega (EÜ) nr 150/95, [2] eriti selle artikli 6 lõiget 2,

ning arvestades, et:

komisjoni määrusega (EMÜ) nr 1756/93, [3] viimati muudetud määrusega (EÜ) nr 180/94, [4] püütakse täpselt kehtestada piima- ja piimatootesektoris kõigile eküüdes väljendatud summadele kohaldatav põllumajanduslik ümberarvestuskurss; määrus ei sätesta rakendusjuhtu põllumajanduslikule ümberarvestuskursile, mida kohaldatakse summa suhtes, millele on osutatud komisjoni 20. veebruari 1990. aasta määruses (EMÜ) nr 429/90 (pakkumiskutse alusel toetuse maksmisest ühenduses otsetarbimiseks määratud kontsentreeritud võile pakkumismenetluse teel toetuse andmise kohta, [5] viimati muudetud määrusega (EÜ) nr 3337/94 [6]) artikli 8 lõikes 5; seetõttu tuleks määrust (EMÜ) nr 1756/93 täiendada;

rakendusjuhud toetuse suuruse ja trahvi puhul, kui ei peeta kinni tähtajast, mis on sätestatud komisjoni 16. veebruari 1988. aasta määruse (EMÜ) nr 570/88 (või müügi kohta alandatud hindadega ning toetuse andmise kohta või ja kontsentreeritud või kasutamiseks pagaritoodete, jäätise ja teiste toiduainete valmistamiseks, [7] viimati muudetud määrusega (EÜ) 3337/94) artikli 16 lõike 3 punktis c ja artikli 22 lõike 4 kolmandas lõigus, ja toetuse summa kohta, millele osutatakse määruse (EMÜ) nr 429/90 artikli 8 lõike 2 punktis a, nagu määratletud määruse (EMÜ) nr 1756/93 lisa B. III osa punktides 4 ja 5, võiksid soodustada tähtaegadest mittekinnipidamist ettearvamatutel põhjustel; seepärast tuleks kõnealuseid määrusi täiendada, et vältida sellist ohtu;

piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 1756/93 lisa B. III osa punktid 4 ja 5 asendatakse käesolevaga järgmiselt:

"Määrus | Summad | Kohaldatav põllumajanduslik ümberarvestuskurss |

4.(EMÜ) nr 570/88 | A.Artikli 16 lõike 3 punktis d nimetatud pakkumismenetluse käigus heaskiidetud toetuse summa | i)Artikli 3 punktis a nimetatud mikrolisandite lisamise kuu esimesel päeval kehtiv põllumajanduslik ümberarvestuskurss.ii)Vastavalt artikli 22 lõike 3 punkti b esimesele taandele toodetud kontsentreeritud või tootmiskuu esimesel päeval kehtiv põllumajanduslik ümberarvestuskurss.iii)Mikrolisanditeta või artikli 3 punktis b nimetatud vahe- või lõppsaadustesse lisamise kuu esimesel päeval kehtiv põllumajanduslik ümberarvestuskurss. Kui artiklis 11 sätestatud tähtajast ei peeta kinni, kohaldatakse põllumajanduslikku ümberarvestuskurssi, mis kehtib selle kuu esimesel päeval, kui tähtaeg möödub. |

B.Summa, mille võrra vähendatakse artikli 22 lõike 4 kolmandas lõigus nimetatud toetust. | Artiklis 11 osutatud tähtaja lõppemise kuu esimesel päeval kehtiv põllumajanduslik ümberarvestuskurss. |

5.(EMÜ) nr 429/90 | C.Artikli 8 lõike 2 punktis a nimetatud pakkumismenetluse alusel antav toetus kontsentreeritud võile | Vastavalt artiklitele 8 ja 9 kontsentreeritud või tootmise ja mikrolisandite lisamise kuu esimesel päeval kehtiv põllumajanduslik ümberarvestuskurss. Kui artikli 9 lõikes 1 sätestatud tähtajast ei peeta kinni, kohaldatakse põllumajanduslikku ümberarvestuskurssi, mis kehtib selle kuu esimesel päeval, kui tähtaeg möödub. |

D.Abi vähendamise suurus vastavalt artikli 8 lõikele 5. | Artikli 9 lõikes 1 osutatud tähtaja möödumise kuu esimesel päeval kohaldatav põllumajanduslik ümberarvestuskurss." |

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesoleva määrus on tervikuna siduv ja vahetult kohaldatav kõikides liikmesriikides.

Brüssel, 9. veebruar 1995

Komisjoni nimel

komisjoni liige

Franz Fischler

[1] EÜT L 387, 31.12.1992, lk 1.

[2] EÜT L 22, 31.1.1995, lk 1.

[3] EÜT L 161, 2.7.1993, lk 48.

[4] EÜT L 24, 29.1.1994, lk 38.

[5] EÜT L 45, 21.2.1990, lk 8.

[6] EÜT L 350, 31.12.1994, lk 66.

[7] EÜT L 55, 1.3.1988, lk 31.

--------------------------------------------------